b"\n_START_ARTICLE_\nErfreute Zeit im neuen Bunde, BWV 83\n_START_SECTION_\nOrigen i context\n_START_PARAGRAPH_\nD'autor an\xc3\xb2nim, empra versicles del c\xc3\xa0ntic Nunc dimitis de l'evangeli del dia (Lluc 2, 29-31) en el recitatiu del n\xc3\xbamero 2, i la quarta estrofa de l'himne de Luter, Mit Fried und Freud ich fahr dahin de l'any 1524. Igual que la cantata anterior en el cat\xc3\xa0leg BWV 82, destinada tamb\xc3\xa9 a la Festa de la Candelera, el tema principal \xc3\xa9s la contemplaci\xc3\xb3 de la mort; pertany al cicle de cantates corals de 1724/25, i el dia de la seva estrena fou interpretada al mat\xc3\xad a l'esgl\xc3\xa9sia de Sant Nicolau i al vespre a la de Sant Tom\xc3\xa0s. Per a aquesta festivitat de la Candelera es conserven la BWV 82, la BWV 125 i la BWV 200 , si b\xc3\xa9 les BWV 157, BWV 158 i la BWV 161, s'interpretaren, ocasionalment, aquest dia."